{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":22,"n_cols":6,"rows_kept":22,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o načinu i uvjetima određivanja zone elektroničke komunikacijske infrastrukture i druge povezane opreme, zaštitne zone i radijskog koridora te obvezama investitora radova ili građevine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Telemach Hrvatska d.o.o.","I. OPĆE ODREDBE,\nPojmoviiznačenja","S obzirom da se zone elektroničke komunikacijske infrastrukture i druge povezane opreme u pokretnim komunikacijskim mrežama za samostojeće antenske stupove određuju sukladno Uredbi o mjerilima razvoja elektroničke komunikacijske infrastrukture i druge povezane opreme (NN br. 131/12, 92/15 i 10/21), smatramo potrebnim propisati da se načini i uvjeti oređivanja zona elektroničke komunikacijske infrastrukture i druge povezane opreme u smislu ovog Pravilnika ne odnose na navedene zone iz Uredbe, a sve kako bi se izbjegle moguće nejasnoće u tumačenju i primjeni ovog Pravilnika i spomenute Uredbe.\nStoga predlažemo u čl. 3. Pravilnika dodati novi stavak 3. koji glasi:\n\"3. Načini i uvjeti određivanja zone elektroničke komunikacijske infrastrukture i druge povezane opreme u smislu ovog Pravilnika ne odnose se na zone planiranja položaja elektroničke komunikacijske infrastrukture i druge povezane opreme u pokretnim komunikacijskim mrežama (samostojećih antenskih stupova) iz Uredbe o mjerilima razvoja elektroničke komunikacijske infrastrukture i druge povezane opreme (NN br. 131/12, 92/15 i 10/21), a koje se zone utvrđuju na temelju podloge koju čini objedinjeni plan razvoja pokretne komunikacijske infrastrukture.\""]
[2,"Telemach Hrvatska d.o.o.","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nObveze operatora elektroničkih komunikacijskih mreža i usluga","S obzirom da infrastrukturni operator nije vlasnik zgrade (građevine) na kojoj ima postavljenu svoju infrastrukturu, isti ne može dostavljati podatke o zgradi (građevini), već samo podatke o infrastrukturi koju je infrastrukturni operator postavio na tu zgradu (građevinu). Stoga je potrebno izmijeniti prvi dio čl. 4. st. 2. toč. 3. na način da isti glasi:\n\"3. elektroničku komunikacijsku opremu koja se postavlja na građevini (antenski prihvat):\"."]
[3,"Odašiljači i veze d.o.o.","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nObveze operatora elektroničkih komunikacijskih mreža i usluga","Potrebno je jasnije definirati na koji način infrastrukturni operator treba osigurati pristup svojoj bazi podataka elektroničke komunikacijske infrastrukture i druge povezane opreme (stalni pristup ili pristup na upit).  Radi jednostavnosti predlažemo obvezu periodične dostave podataka."]
[4,"A1 Hrvatska d.o.o.","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nObveze operatora elektroničkih komunikacijskih mreža i usluga","A1 Hrvatska ukazuje da su obveze iz članka 5. već definirane člankom 41.a Pravilnika o načinu i uvjetima obavljanja djelatnosti elektroničkih komunikacijskih mreža i usluga (NN 68/2019). Ukoliko je intencija HAKOM-a da obveze iz tog pravilnika prebaci u ovaj pravilnik tada je potrebno uskladiti njihovo stupanje na snagu kako ne bi došlo do dupliciranja obveza ili pravne nesigurnosti adresata obveze."]
[5,"A1 Hrvatska d.o.o.","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nObveze operatora elektroničkih komunikacijskih mreža i usluga","A1 Hrvatska predlaže, da članak 4. stavak 2. točka 3. glasi: ''Na postojećoj građevini, podatke o postavljenoj elektroničkoj komunikacijskoj opremi (antenski prihvat)'' kako bi terminologija bila usklađena s Pravilnikom o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22) iz razloga jer infrastrukturni operator nije vlasnik zgrade (građevine) pa stoga ne može dostavljati podatke o cijeloj zgradi (građevini) već isključivo o vlastitoj infrastrukturi."]
[6,"A1 Hrvatska d.o.o.","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nObveze operatora elektroničkih komunikacijskih mreža i usluga","A1 Hrvatska predlaže da članak 4. stavak 2. točka 2. (u Pravilniku označenoj kao točka b.) glasi: ''Antenske stupove elektroničke komunikacijske opreme, uključujući i elektroničku komunikacijsku opremu'', kako bi terminologija bila u skladu s Pravilnikom o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22)."]
[7,"A1 Hrvatska d.o.o.","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nObveze operatora elektroničkih komunikacijskih mreža i usluga","A1 Hrvatska ukazuje da su obveze iz članka 4. već definirane člankom 41. Pravilnika o načinu i uvjetima obavljanja djelatnosti elektroničkih komunikacijskih mreža i usluga (NN 68/2019). Ukoliko je intencija HAKOM-a da obveze iz tog pravilnika prebaci u ovaj pravilnik tada je potrebno uskladiti njihovo stupanje na snagu kako ne bi došlo do dupliciranja obveza ili pravne nesigurnosti."]
[8,"A1 Hrvatska d.o.o.","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nOdržavanje elektroničke komunikacijske mreže, elektroničke komunikacijske infrastrukture i druge povezane opreme","A1 Hrvatska ukazuje da su obveze iz članka 7. ovog Pravilnika već definirane člankom 42.a Pravilnika o načinu i uvjetima obavljanja djelatnosti elektroničkih komunikacijskih mreža i usluga (NN 68/2019). Ukoliko je intencija HAKOM-a da obveze iz tog pravilnika prebaci u ovaj pravilnik tada je potrebno uskladiti njihovo stupanje na snagu kako ne bi došlo do dupliciranja obveza ili pravne nesigurnosti adresata obveze."]
[9,"A1 Hrvatska d.o.o.","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nOdržavanje elektroničke komunikacijske mreže, elektroničke komunikacijske infrastrukture i druge povezane opreme","A1 Hrvatska ukazuje da su obveze iz članka 6. ovog Pravilnika definirane člankom 42. Pravilnika o načinu i uvjetima obavljanja djelatnosti elektroničkih komunikacijskih mreža i usluga (NN 68/2019). Ukoliko je intencija HAKOM-a da obveze iz tog pravilnika prebaci u ovaj pravilnik tada je potrebno uskladiti njihovo stupanje na snagu kako ne bi došlo do dupliciranja obveza ili pravne nesigurnosti adresata obveze."]
[10,"A1 Hrvatska d.o.o.","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nObveze operatora za planiranje, projektiranje, , građenje, održavanje i korištenje elektroničke komunikacijske mreže i elektroničke komunikacijske infrastrukture ","A1 Hrvatska predlaže uskladiti članak 8. stavak 1. s člankom 1. Zakona o elektroničkim komunikacijama (76/22), na način da članak 8. stavak 1. ovog Pravilnika glasi: ''Operatori su dužni pružati elektroničke komunikacijske mreže i usluge, pružati univerzalne usluge te zaštititi prava korisnika, graditi, postavljati, održavati i koristiti elektroničku komunikacijsku infrastrukturu, povezanu opremu i povezane usluge, a sve u skladu s važećim normama i tehničkim specifikacijama.''"]
[11,"A1 Hrvatska d.o.o.","II. VOĐENJE EVIDENCIJE I ODRŽAVANJE ELEKTRONIČKE KOMUNIKACIJSKE MREŽE, ELEKTRONIČKE KOMUNIKACIJSKE INFRASTRUKTURE I DRUGE POVEZANE OPREME,\nObveze operatora za planiranje, projektiranje, , građenje, održavanje i korištenje elektroničke komunikacijske mreže i elektroničke komunikacijske infrastrukture ","A1 Hrvatska ukazuje da su obveze iz članka 8. ovog Pravilnika već definirane člankom 42.b Pravilnika o načinu i uvjetima obavljanja djelatnosti elektroničkih komunikacijskih mreža i usluga (NN 68/2019). Ukoliko je intencija HAKOM-a da obveze iz tog pravilnika prebaci u ovaj pravilnik tada je potrebno uskladiti njihovo stupanje na snagu kako ne bi došlo do dupliciranja obveza ili pravne nesigurnosti adresata obveze."]
[12,"Telemach Hrvatska d.o.o.","IV. ZONE ELEKTRONIČKE KOMUNIKACIJSKE INFRASTRUKTURE PREMA DRUGIMINSTALACIJAMA,OPREMI,GRAÐEVINAMAI NASADIMA,\nZaštita i/ili premještanje EKI /EKV /PEKV","S obzirom da je za uporabu određene EKI/EKV Pravilnikom o jednostavnim i drugim građevinama i radovima (NN br. 112/17, 34/18, 36/19, 98/19, 31/20 i 74/22) propisano da nije potrebno ishoditi uporabnu dozvolu, predlažemo da prvi dio čl. 12. st. 1. toč. 1. glasi:\n\"1. za predmetnu EKI/EKV je izdana uporabna dozvola, odnosno za predmetnu EKI/EKV nije potrebno ishoditi uporabnu dozvolu sukladno posebnim propisima:\".\n\nIsto tako, a s obzirom da je za uporabu određene EKI/EKV Pravilnikom o jednostavnim i drugim građevinama i radovima (NN br. 112/17, 34/18, 36/19, 98/19, 31/20 i 74/22) propisano da nije potrebno ishoditi uporabnu dozvolu, predlažemo da prvi dio čl. 12. st. 1. toč. 2. glasi:\n\"2. za predmetnu EKI/EKV nije izdana uporabna dozvola, a koju je dozvolu potrebno ishoditi sukladno posebnim propisima:\"."]
[13,"Hrvatski Telekom d.d. ","IV. ZONE ELEKTRONIČKE KOMUNIKACIJSKE INFRASTRUKTURE PREMA DRUGIMINSTALACIJAMA,OPREMI,GRAÐEVINAMAI NASADIMA,\nZaštita i/ili premještanje EKI /EKV /PEKV","Čl.12.\nPrijedlog izmjene:\nU čl.12.st.1.toč.1. predlažemo tekst „za predmetnu EKI/EKV je izdana uporabna dozvola“ zamijeniti tekstom „a EKI/EKV je postojeća građevina sukladno Zakonu o gradnji“, a u toč.2. tekst „za predmetnu EKI/EKV nije izdana uporabna dozvola“ zamijeniti tekstom „a EKI/EKV nije postojeća građevina sukladno Zakonu o gradnji“.\n\nObrazloženje:\nPrema definiciji sukladno čl.3.toč.23. Zakona o gradnji (dalje u tekstu: ZoG) postojeća građevina je „građevina izgrađena na temelju građevinske dozvole ili drugog odgovarajućeg akta i svaka druga građevina koja je prema ovom ili posebnom zakonu s njom izjednačena“ i koja je kao takva legalna u prostoru. \nDokaz tome je činjenica da Zakon o građevinskoj inspekciji ne predviđa sankciju uklanjanja za građevine bez uporabne dozvole dok takva sankcija postoji za građevine koje su građene bez građevinske dozvole, odnosno glavnog projekta ili drugog propisanog akta. Također, niti Zakon o elektroničkim komunikacijama (dalje u tekstu: ZEK) u čl.61.st.4. ne propisuje uporabnu dozvolu kao kriterij za financiranje izmještanja već propisuje uvjet da je EKI izgrađena sukladno ZEK-u i posebnim propisima (konkretno sukladno ZoG – „postojeća građevina“- izgrađena na temelju građevinske dozvole ili drugog odgovarajućeg akta, odnosno građevina koja je legalna u prostoru). Stoga, smatramo da pravni okvir temeljem ovog Pravilnika ne smije biti stroži od ZoG i ZEK-a, odnosno mora biti sukladan navedenim zakonima.\nTakođer, dodatni argument da kriterij uporabne dozvole nije primjenjiv u navedenoj odredbi je postojanje različitih pravnih okvira (naročito u različitom vremenskom razdoblju) za različite sastavnice EKI te činjenica da za neke uopće nije propisano ishođenje uporabne dozvole. \n\nPrijedlog izmjene:\nSmatramo nužno potrebnim ostaviti prijašnju odredbu čl.6.st.10. Pravilnika koja glasi: „U slučaju da investitor i infrastrukturni operator imaju riješene imovinsko pravne odnose sukladno drugim posebnim propisima, onda se izmicanje ili zaštita izgrađene EKI, EKV ili PEKV rješava sukladno odredbama međusobnog ugovora kojim su imovinski odnosi uređeni.“\n\nObrazloženje:\nNavedena odredba je sukladna temeljnom načelu dispozitivnosti te je potrebna kako bi ugovorne strane bile svjesne mogućnosti dogovora koji je različit od propisanog.\n\nPrijedlog izmjene:\nPredlažemo dodati stavak na kraju članka 12.: „Ukoliko nije infrastrukturni operator, investitor građevine, odnosno izvođač radova, obvezan je nakon izvođenja radova bez odgode, a najkasnije u roku od 8 dana od ishođenja, dostaviti infrastrukturnom operatoru cjelokupnu projektnu i investicijsku dokumentaciju vezanu za EKI/EKM.“\n\nObrazloženje:\nObzirom na dosadašnja iskustva i otežanu mogućnost ishođenja investicijske dokumentacije izmještanja od investitora (neovisno o činjenici tko financira izmještanje), smatramo potrebnim propisati neodgodivu obvezu investitoru/izvođaču radova nakon izvođenja radova dostaviti infrastrukturnom operatoru investicijsku dokumentaciju (građevinsku dozvolu i glavni projekt, građevinsku knjigu, građevinski dnevnik, privremene/okončanu situaciju, izvješće nadzornog inženjera, izvedbenu tehničku dokumentaciju, geodetsku snimku izvedenog stanja, projekt izvedenog stanja) kako bi infrastrukturni operator mogao u propisanom roku od 24h po postojećem Pravilniku, odnosno 8 dana po prijedlogu novog Pravilnika, ažurirati svoju EKI bazu podataka, uknjižiti EKI kao svoju imovinu u poslovne knjige i upisati se kao upravitelj EKI u katastar infrastrukture, što je sve obvezan učiniti sukladno pozitivnim propisima. Naime, infrastrukturnom operatoru i operatoru javnih komunikacijskih mreža je od nepobitne važnosti informacija koja vrsta EKI i EKM (i na koji način je građena) se nalazi na kojoj lokaciji kako bi sukladno svim mjerodavnim propisima mogao ispunjavati obveze i obavljati svoju djelatnost. HT kao operator javnih komunikacijskih mreža ima obvezu osiguravanja neprekinutog pristupa brojevima hitnih službi, neprekinutog pružanja elektroničkih komunikacijskih usluga ugovorene kakvoće te osiguravanje sigurnosti i cjelovitosti ugovorenih elektroničkih komunikacijskih usluga, sve sukladno ZEK-u, a što ne bi bio u mogućnosti izvršavati ukoliko ne bi imao ažurne podatke o vrsti i lokaciji EKI i EKM."]
[14,"A1 Hrvatska d.o.o.","IV. ZONE ELEKTRONIČKE KOMUNIKACIJSKE INFRASTRUKTURE PREMA DRUGIMINSTALACIJAMA,OPREMI,GRAÐEVINAMAI NASADIMA,\nZaštita i/ili premještanje EKI /EKV /PEKV","A1 Hrvatska predlaže da stavak 1. točka 2. glasi: ''2. za predmetnu EKI /EKV nije izdana uporabna dozvola, a predmetna EKI/EKV nije izgrađena sukladno zakonu i posebnim propisima prema kojima nije potrebno ishođenje uporabne dozvole''"]
[15,"A1 Hrvatska d.o.o.","IV. ZONE ELEKTRONIČKE KOMUNIKACIJSKE INFRASTRUKTURE PREMA DRUGIMINSTALACIJAMA,OPREMI,GRAÐEVINAMAI NASADIMA,\nZaštita i/ili premještanje EKI /EKV /PEKV","A1 Hrvatska predlaže da stavak 1. točka 1. glasi: ''1. za predmetnu EKI /EKV je izdana uporabna dozvola ili za predmetnu EKI /EKV nije izdana uporabna dozvola, ali je izgrađena sukladno zaklonu i posebnim propisima prema kojima nije potrebno ishođenje uporabne dozvole  ''"]
[16,"A1 Hrvatska d.o.o.","IV. ZONE ELEKTRONIČKE KOMUNIKACIJSKE INFRASTRUKTURE PREMA DRUGIMINSTALACIJAMA,OPREMI,GRAÐEVINAMAI NASADIMA,\nZaštita i/ili premještanje EKI /EKV /PEKV","A1 Hrvatska smatra kako dioba u predmetnom članku nije adekvatno klasificirana. Naime, cilj članka 61. stavka 4. Zakona o elektroničkim komunikacijama (NN 76/22) je postići da sve troškove izmještanja infrastrukture, koja nije postavljena sukladno zakonu i posebnim propisima, snosi operator koji ju je postavio. Međutim, postoji infrastruktura koja je postavljena sukladno posebnom propisu, Pravilniku o jednostavnim i drugim građevinama i radovima (NN 112/17, 34/18), te za koju taj pravilnik propisuje da za njezino postavljanje nije potrebno ishođenje uporabne dozvole (npr. za polaganje kabela u postojeću kabelsku kanalizaciju, za postavljanje telekomunikacijskih ormarića, za minirov i sl.).  \nSlijedom navedenog, A1 Hrvatska predlaže da se u članku 12. stavku 1. doda: ''i sve građevine koje su postavljene sukladno zakonu i posebnim propisima te za koje nije potrebna uporabna dozvola.'', na način da članak 12. stavak 1. glasi: ''Ako je nužno zaštititi i/ili premjestiti elektroničku komunikacijsku infrastrukturu i drugu povezanu opremu (EKI), elektronički komunikacijski vod (EKV) ili priključni elektronički komunikacijski vod (PEKV) i sve građevine koje su postavljene sukladno zakonu i posebnim propisima te za koje nije potrebna uporabna dozvola, u svrhu izvođenja radova ili gradnje nove građevine, bez obzira na način upotrebe čestice, a:''"]
[17,"Telemach Hrvatska d.o.o.","IV. ZONE ELEKTRONIČKE KOMUNIKACIJSKE INFRASTRUKTURE PREMA DRUGIMINSTALACIJAMA,OPREMI,GRAÐEVINAMAI NASADIMA,\nZahtjev za zaštitu i/ili premještanje EKI /EKV /PEKV pri izvođenju radova ili gradnje","S obzirom da je za uporabu određene EKI/EKV Pravilnikom o jednostavnim i drugim građevinama i radovima (NN br. 112/17, 34/18, 36/19, 98/19, 31/20 i 74/22) propisano da nije potrebno ishoditi uporabnu dozvolu, predlažemo izmijeniti čl. 13. st. 3. Pravilnika na način da isti glasi:\n\"(3) Nakon zaprimanja zahtjeva iz prethodnoga stavka, infrastrukturni operator obvezan je u roku od 15 dana dostaviti investitoru radova ili građevine uporabnu dozvolu sa popratnom dokumentacijom za EKI / EKV u zoni radova ili građevine, osim ako je za predmetnu EKI/EKV posebnim propisima određeno da za njihovu uporabu nije potrebno ishoditi uporabnu dozvolu. Ako infrastrukturni operator ne dostavi uporabnu dozvolu u propisanom roku, smatrat će se da nema uporabnu dozvolu, osim ako je za predmetnu EKI/EKV posebnim propisima određeno da za njihovu uporabu nije potrebno ishoditi uporabnu dozvolu.\"."]
[18,"Hrvatski Telekom d.d. ","IV. ZONE ELEKTRONIČKE KOMUNIKACIJSKE INFRASTRUKTURE PREMA DRUGIMINSTALACIJAMA,OPREMI,GRAÐEVINAMAI NASADIMA,\nZahtjev za zaštitu i/ili premještanje EKI /EKV /PEKV pri izvođenju radova ili gradnje","Čl.13.\nPrijedlog izmjene:\nU čl.13.st.2.toč.b) smatramo potrebnim izmijeniti tekst na način da glasi: „obrazloženje razloga zbog kojeg se traži premještanje, uključujući dostavu dokaza (npr. glavni projekt, građevinska dozvola ili dr.)“.\n\nObrazloženje:\nInfrastrukturni operator sukladno mjerodavnim propisima nema obvezu štititi/izmještati EKI ukoliko investitor nema opravdan razlog za isto, a navedeni razlog se treba dokazivati određenom dokumentacijom potrebnom za izvođenje radova ili gradnju nove građevine  (uglavnom se radi o projektnoj dokumentaciji u kojoj je potrebno prikazati planirani položaj građevine/radova zbog koje se izmještanje traži budući da infrastrukturni operator ne može napraviti procjenu izmještanja ukoliko nema položaj nove građevine/radova). EKI je infrastruktura od interesa za RH, od neizmjerne važnosti za funkcioniranje redovitog života i poslovanja te infrastrukturni operatori ne bi smjeli biti stavljeni u položaj da velika planirana financijska sredstva i ljudske resurse troše na neopravdana i nedokazana izmještanja umjesto na nužne investicije za razvoj širokopojasnog interneta. \n \nPrijedlog izmjene:\nU čl.13.st.2.toč.c) smatramo potrebnim izmijeniti tekst na način da glasi „c) dokaz o vlasništvu, posjedu ili bilo koji drugi dokaz o postojanju pravnog interesa“. \n\nObrazloženje:\nSmatramo da je jedini relevantan interes u ovom kontekstu pravni interes.\n\nPrijedlog izmjene:\nU čl.13.st.3., a sukladno komentaru iz čl.12.st.1.toč.1., predlažemo izmijeniti odredbu na sljedeći način:\n„(3) Nakon zaprimanja zahtjeva iz prethodnoga stavka, infrastrukturni operator obvezan je u roku od 15 dana dostaviti investitoru radova ili građevine dokaz da je EKI / EKV u zoni radova ili građevine postojeća građevina sukladno Zakonu o gradnji. Ako infrastrukturni operator ne dostavi takav dokaz u propisanom roku smatrat će se da EKI / EKV u zoni radova ili građevine nije postojeća građevina.“\n\nObrazloženje:\nIsti komentar kao u čl.12.st.1.toč.1. \n\nPrijedlog izmjene:\nNa kraju druge rečenice čl.13.st.3. predlažemo dodati nastavak rečenice „osim ako nije bio u mogućnosti dostaviti iz opravdanog razloga.“ \n\nObrazloženje:\nU čl.13.st.3. predlažemo da se ostavi mogućnost opravdanog razloga za nedostavljanje uporabne dozvole, odnosno drugih akata sukladno prethodnim komentarima, u roku 15 dana budući da nije vjerojatno nepostojanje rijetkih slučajeva u kojima nije moguće dostaviti akt u roku 15 dana. Navedeno bi se naročito odnosilo na slučajeve kad se investitoru akt dostavlja poštom jer npr. investitor nije naveo e-mail adresu. U tom slučaju nije opravdano prenijeti obvezu dostave putem pošte na infrastrukturnog operatora u roku 15 dana i dokazivanja takve dostave.\n\nPrijedlog izmjene:\nGlede rokova u čl.13.st.3.i 4. nije jasno odnose li se na isto razdoblje od 15 dana ili ta dva razdoblja od 15 dana slijede jedno iza drugog, odnosno nije jasno od kad teče rok od 15 dana za obavijest investitoru radova ili građevine o roku izvedbe i načinu zaštite i/ili premještanja EKI /EKV /PEKV u zoni zahvata. Također, isto kao i u komentaru u čl.13.st.3. – predlažemo da se propiše mogućnost opravdanog razloga za nedostavljanje obavijesti u roku 15 dana."]
[19,"A1 Hrvatska d.o.o.","IV. ZONE ELEKTRONIČKE KOMUNIKACIJSKE INFRASTRUKTURE PREMA DRUGIMINSTALACIJAMA,OPREMI,GRAÐEVINAMAI NASADIMA,\nZahtjev za zaštitu i/ili premještanje EKI /EKV /PEKV pri izvođenju radova ili gradnje","A1 Hrvatska predlaže da novi tekst članka 13. stavka 3. glasi: ''Nakon zaprimanja zahtjeva iz prethodnoga stavka, infrastrukturni operator obvezan je u roku od 15 dana dostaviti investitoru radova ili građevine uporabnu dozvolu sa popratnom dokumentacijom za EKI / EKV u zoni radova ili građevine, osim ako zakonom ili posebnim propisima takvi radovi odnosno građevine nisu u obavezi ishoditi uporabnu dozvolu. Ako infrastrukturni operator ne dostavi uporabnu dozvolu u propisanom roku smatrat će se da nema uporabnu dozvolu, osim ako mu ista nije izdana, a sve sukladno zakonu i posebnim propisima.''"]